**Kritériá prijímania žiakov do 1.ročníka základnej školy v školskom roku 2024/2025**

Zápis žiakov do ZŠ sa riadi zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a vyhláškou MŠ SR č. 320/2008 Z. z. o základnej škole v znení neskorších predpisov.

Do ostatných ročníkov ZŠ sa žiaci prijímajú prestupom.

Na základné vzdelávanie **možno výnimočne prijať** dieťa, ktoré k 31. augustu príslušného kalendárneho roka (vrátane) nedovŕši šiesty rok veku, ak zákonný zástupca pri zápise predloží riaditeľovi školy **súhlasné vyjadrenie príslušného zariadenia poradenstva a prevencie** a **súhlasné vyjadrenie všeobecného lekára pre deti a dorast**.

 Zákonný zástupca môže požiadať o prijatie dieťaťa na vzdelávanie v základnej škole aj v prípade, ak dieťa nedovŕši k 31. augustu v príslušnom kalendárnom roku šesť rokov veku a **v aktuálnom školskom roku neplní povinné predprimárne vzdelávanie**.

 Ak ide o dieťa, ktoré absolvovalo predprimárne vzdelávanie v zahraničí, zákonný zástupca predloží riaditeľovi školy doklad s uvedením názvu a adresy materskej školy, ktorý potvrdzuje, že dieťa navštevovalo príslušnú materskú školu.

 Ak dieťa nespĺňa kritériá školskej zrelosti, v kompetencii vedenia MŠ je povoliť predĺženie predprimárneho vzdelávania dieťaťa. Aj v takom prípade je však nutné zápis v základnej škole absolvovať a informovať základnú školu o skutočnosti, že dieťa bude mať predĺžené predprimárne vzdelávanie (kópiu rozhodnutia treba odovzdať pri zápise).

 Rozhodnutie o pokračovaní povinného predprimárneho vzdelávanie  vydáva riaditeľ MŠ na základe žiadosti zákonného zástupcu, ku ktorej je potrebné doložiť:

- písomný súhlas príslušného zariadenia výchovného poradenstva a prevencie,

- písomný súhlas všeobecného lekára pre deti a dorast,

- informovaný súhlas zákonného zástupcu alebo zástupcu zariadenia.

**Špecifické podmienky prijatia:**

1. Pre školský rok 2024/2025 ZŠ plánuje otvoriť 2 triedy 1.ročníka. Spolu 44 detí.

2. Z kapacitných dôvodov nemusí byť automaticky prijaté každé dieťa, ktoré sa zúčastní zápisu do 1. ročníka. Naša škola nepatrí do siete spádových základných škôl.

3. Pri prijímaní do 1. ročníka je zriadená komisia, ktorá posudzuje školskú spôsobilosť.

 Ak je dieťa klientom CPP, škola má právo oboznámiť sa so správou z odborného vyšetrenia dieťaťa. Túto informáciu je potrebné uviesť v elektronickej prihláške.

4. O prijatí dieťaťa na základné vzdelávanie rozhodne riaditeľ školy v termíne stanovenom platnou legislatívou.